Document ID: 31996R0042

ΚΑΝΟΝΙΣΜΟΣ (ΕΚ) αριθ. 42/96 ΤΗΣ ΕΠΙΤΡΟΠΗΣ της 12ης Ιανουαρίου 1996 σχετικά με την έκδοση πιστοποιητικών εξαγωγής οπωροκηπευτικών χωρίς προκαθορισμό της επιστροφής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1488/95 της Επιτροπής της 28ης Ιουνίου 1995 περί των λεπτομερειών εφαρμογής των επιστροφών κατά την εξαγωγή στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 2702/95 (2), και ιδίως το άρθρο 6,
Εκτιμώντας:
ότι ο κανονισμός (ΕΚ) αριθ. 1489/95 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 3019/95 (4), καθορίζει τις ενδεικτικές ποσότητες που προβλέπονται για την έκδοση των πιστοποιητικών εξαγωγής χωρίς προκαθορισμό της επιστροφής, εκτός των ποσοτήτων που ζητήθηκαν στο πλαίσιο της επισιτιστικής βοήθειας 7
ότι, λαμβανομένων υπόψη των στοιχείων που διαθέτει η Επιτροπή μέχρι σήμερα, παρατηρείται υπέρβαση των εν λόγω ενδεικτικών ποσοτήτων για τα πορτοκάλια και τα λεμόνια 7
ότι, κατά συνέπεια, θα πρέπει να καθορισθεί για τα εν λόγω προϊόντα ένας πραγματικός συντελεστής επιστροφών που θα είναι μικρότερος από τον ενδεικτικό συντελεστή για τα πιστοποιητικά χωρίς προκαθορισμό της επιστροφής, τα οποία ζητούνται μεταξύ 1ης Νοεμβρίου και 31 Δεκεμβρίου 1995,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι πραγματικοί συντελεστές επιστροφής για τα πιστοποιητικά εξαγωγής χωρίς προκαθορισμό της επιστροφής, που αναφέρονται στο άρθρο 5 του κανονισμού (ΕΚ) αριθ. 1488/95, και ζητούνται μεταξύ 1ης Νοεμβρίου και 31 Δεκεμβρίου 1995, καθορίζονται στο παράρτημα του παρόντος κανονισμού.
Το προηγούμενο εδάφιο δεν εφαρμόζεται στα πιστοποιητικά που ζητούνται στο πλαίσιο της επισιτιστικής βοήθειας που προβλέπεται στο άρθρο 10 παράγραφος 4 της συμφωνίας επί της γεωργίας που έχει συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Ιανουαρίου 1996.

Labels: 3
17